CELEX: C2005/193/07
Language: et
Date: 2005-08-06 00:00:00
Title: Euroopa Kohtu otsus (kolmas koda) 9. juuni 2005. aasta kohtuasjas C-270/03: Euroopa Ühenduste Komisjon versus Itaalia Vabariik (Liikmesriigi kohustuste rikkumine — Keskkond — Jäätmehooldus — Direktiiv 75/442/EMÜ, muudetud direktiiviga 91/156/EMÜ — Jäätmete vedamine ja kogumine — Artikkel 12)

6.8.2005   
            
            
               ET
            
            
               Euroopa Liidu Teataja
            
            
               C 193/5
            
         
      EUROOPA KOHTU OTSUS
   
   (kolmas koda)
   9. juuni 2005. aasta
   kohtuasjas C-270/03: Euroopa Ühenduste Komisjon versus Itaalia Vabariik (1)
   
   (Liikmesriigi kohustuste rikkumine - Keskkond - Jäätmehooldus - Direktiiv 75/442/EMÜ, muudetud direktiiviga 91/156/EMÜ - Jäätmete vedamine ja kogumine - Artikkel 12)
   (2005/C 193/07)
   Kohtumenetluse keel: itaalia
   Kohtuasjas C-270/03: Euroopa Ühenduste Komisjon (esindajad: L. Visaggio ja R. Amorosi), v. Itaalia Vabariik (esindaja: I. M. Braguglia, keda abistas advokaat M. Fiorilli), mille esemeks on EÜ artikli 226 alusel 23. juunil 2003 esitatud liikmesriigi kohustuse rikkumise hagi, tegi Euroopa Kohus (kolmas koda), koosseisus: koja esimees A. Rosas, kohtunikud J.-P. Puissochet (ettekandja), S. von Bahr, J. Malenovský ja U. Lõhmus, kohtujurist: C. Stix-Hackl, kohtusekretär: vanemametnik L. Hewlett, 9. juunil 2005 otsuse, mille resolutiivosa on järgmine:
   
               1.
            
            
               Kuna Itaalia Vabariik lubas 5. veebruaril 1997. vastu võetud dekreetseaduse nr 22, millega võetakse üle direktiivid 91/156/EMÜ jäätmete kohta, 91/689/EMÜ ohtlike jäätmete kohta ja 94/62/EÜ pakendite ja pakendijäätmete kohta, muudetud 9. detsembri 1998. aasta seaduse nr 426 artikli 1 lõikega 19, artikli 30 lõike 4 kohaselt ettevõtetel:
               
                           —
                        
                        
                           koguda ja vedada ise oma mitteohtlikke jäätmeid oma tavapärase tegevuse raames, ilma et neil oleks kohustus end registreerida Albo nazionale delle imprese esercenti servizi di smaltimento rifiuti's (jäätmete kõrvaldamise teenuseid osutavate ettevõtete riiklik register) ning
                        
                     
                           —
                        
                        
                           vedada ise oma ohtlikke jäätmeid, kui nende kogus ei ületa 30 kilogrammi ja 30 liitrit päevas, ilma et neil oleks kohustus end nimetatud registris registreerida,
                        
                     siis on Itaalia Vabariik rikkunud oma nõukogu 15. juuli 1975. aasta direktiivi 75/442/EMÜ jäätmete kohta, mida on muudetud nõukogu 18. märtsi 1991. aasta direktiiviga 91/156/EMÜ, artiklist 12 tulenevaid kohustusi.
            
         
               2.
            
            
               Mõista kohtukulud välja Itaalia Vabariigilt.
            
         
      (1)  ELT C 200, 23.8.2003.